經數: 一八七七

經名: 華嚴遊心法界記

頁數: 六四一

上	欄

具. 無生旣顯幻有非亡. 攝法界而一塵收. 擧

一身而十身現. 如斯等義. 非情所圖. 識盡見

除思之可見. 余雖不敏素翫玆經. 聊伸偶木

之文. 式集彌天之義. 頌曰

備尋諸敎本	集玆華嚴觀

文約義無缺	智者當勤學

修華嚴奧旨妄盡還源觀

紀重校

1宋晉水沙門淨源述

昔孤山智圓法師嘗稱. 杜順尊者. 扶華嚴深

旨. 而撰斯文. 蓋準唐中書舍人高□序北塔

銘耳. 淨源向讀唐丞相裴休述妙覺塔記. 2記

且謂. 華嚴疏主仰賢首還源翫味亡□. 若驪

龍之戱誅也. 乃知斯觀實賢首國師所著斷

矣. 抑又觀中. 具引三節之文. 皆國師之語章

3章焉. 熙寧元年冬十一月. 特抱諸郡觀本再

請錢唐通義大師. 子寧重校其4辭. 寧公學深

知古. 力考諸文. 朝而思夕而玩. 因與源曰. 賢

首所集具引之語救而得之矣. 請試陳其一

二焉. 觀不云乎. 用就體分. 非無差別之勢.

事依理顯. 自有一際之形. 玆乃義海百門之

一也. 又曰. 拯物導迷莫斯爲最. 豈非般若心

經疏序歟. 又謂就此門中分爲四句. 此亦晉

疏玄談. 又已明矣. 源應之曰. 夫有條不紊.

表其網之在綱. 探乎深辭. 貴其通於輿義. 然

則君子僧博覽祖訓. 負卓5卓之識. 豈獨疇昔

有之乎. 源愛通義師傳慈恩祖敎. 講儒者五

經. 而考文責實. 章灼同異意. 猶吾心也. 於是

乎題之卷末. 云耳

6記重校(竟)

中	欄

7□鐫華嚴遊心法界記序

天下之言性也則故而已矣. 而性亦非一也.

蓋世間之性賢與不肖也. 賢無事. 而不肖鑿

也. 出世之性三衍. 定性局. 不定通. 而進者

性如. 盡者性藏已. 若夫出出世之性謂七大

焉. 三千焉. 帝網焉. 卽不思議運之稱以名于

法界也. 然以法界爲自性者其惟別敎一乘

乎. 玆之敎蓋娑竭之所降. 非海不受. 豈不稱

之別也. 麟猊之所遊非白牛不俱. 其謂之一

宜矣. 所謂別敎一乘者普賢是也. 普賢者心

色而已矣. 夫海由水滴深. 山從累土高. 智積

材而博. 心統性而厚. 是故心以法界爲性矣.

於乎法界不可須臾離也. 李唐魏國西寺

賢首大師所撰遊心法界記乃彌勒觀之脊

梁. 普賢道之□軫也. 苟或秉路反己. 晝茅宵

□欲不至其得乎. 如夫內城不解而爲他所

保者則弗與焉. 其身不正而媚乎色圖者恥

也. 豈不思諸. 匹夫之修德者是君. 和順畜中

而英華發外. 雖聖或不修則不肖矣. 普賢惡

有他哉. 亦人之類已. 南邁童子從遊金猊而

覓師於百十. 此進普賢行之碩跡也. 跡爲則

象爲鑒. 法界記之所由起也. 記者以先信焉.

夫商丘開之. 信僞猶能泳水得珠. □其眞矣.

慤矣乎. 何謂信. 不疑是已. 心一而止分別. 一

以貫之. 眞矣. 忠矣. 橫六合而莫逆也. 若夫投

于五熱豈思作意邪. 故有云. 信理亡是非. 信

下	欄

性亡安危. 亡也者唯也. 唯而嚮事者信也. 眞

矣. 慤矣. 奚不爲哉. 云何是信. 曰信乎心之法

界. 信乎遊心法界. 群生心有何界邪. 曰目短

於自見. 故鏡照物. 智短於自知. 故心觀界. 其

苟觀之奚不遊心于法界歟. 夫一拳之□網

以御八尺龍馬. 九層之開閉受暇於寸關. 故

曰. 五寸之矩以盡天下之方. 能譬哉. 心奚不

遊於法界哉. 人之遊山焉野焉自爾矣. 然不

行不遊. 行乎其行. 聞焉必進. 熏焉必動. 遊之

能證入焉者亦自爾矣. 假使目視鼻向無信

其亦如聾啞耳. 法界乎廣矣大矣. 聾啞聰辨

孰不法界者. 乾坤其無□哉. 嗚呼亦大矣. 其

苟或壞則雖法界弗與矣. 亦未由見道今也

東方國運隆盛人文丕彰. 蕩蕩大和眞風

競起. 則十宗奮動. 四輪咸發. 蓋探□○藏者

信手而得焉. 皇矣聖道之昭也伯令之曠

也. 人事備富技器不乏. 惟我天平延喜之事

則古矣. 自是以來未有若是盛也. 昔者吾先

師白天老人遊南都東大寺. 得遊心法界記

一部以欲示大方弗果. 亡幾師逝矣噫逝矣.

吾其何爲. 夫不爲乃已. 爲之何所不爲. 于是

小好飛□而西也千里翩翩然來東大寺. 乃

遂得其眞本而□之以垂不朽也. 此記寥寥

乎未出人間尙矣. 今而公於世. 此非吾聖

德昭曠之所致歟. 伏豫明德其有爲乎. 何

所不爲. 且也金剛場因果無二菩薩者乃苦

界直入報土聞引之證也. 如小子山於其浩

浩恩波未能涓□報之也. 是以繼白老人之

志願梓以布諸海內

經數: 一八七七

經名: 華嚴遊心法界記

頁數: 六四二

上	欄

享保戊申仲夏日

武陽沙門白□雅山謹題於京師之寓舍

華嚴遊心法界記序

□歟盛哉吾本邦也. 自往富乎聖典. 反勝於

震旦高麗之□或可倍[&FFFF]#矣. 至今儼然而存.

世編猶謂中國失禮心之四夷. 肉聖敎乎. 玆

有蓮宗之賓. 叩余遂云. 久□是書. 爲我師之

遺志將壽之於梓. 其可可也歟. 予聞太歡且

奬. 因爲作序云. 夫遊心法界記者何也. 其文

源出華嚴. 而記實賢首祖師之談也. 舊經偈

曰遊心法界如虛空是人乃知佛境界. 蓋謂

遊心者能觀之智行也. 法界者所觀之諦理

也. 如虛空者直是不俟三轉而誦. 虛卽假也.

空卽空也. 如虛如空卽中也. 非虛非空義在

厥中. 夫此文者是大節也. 天台止觀嘗揭斯

文作三諦觀. 而不□此文獨大節義. 抑且如

眞言三藏曰. 彼華嚴中而文而句咸具顯略

深□二門之義. 誠哉. 是判豈可輒得測度耶.

斯偈旣言. 是人乃佛境界. 則明匪祇果海鎔

融而已. 萬惑繁冗. 是知佛境界劍林刃山西

來之祖意介爾有心. 三千宛焉. 創心起觀之

□也. □要入理之樞也. 微塵刹刹靡不諸聖

人出於世之處. 良以難與劣慧而語. 幾止而

已矣. 頃有腐儒. 著斷簡云. 東海不出聖人. 西

海不出聖人者. 於[&FFFF]#胡爲愚之壅哉. 最小見

矣. 徒認一介孔丘以爲聖人. Ｃ僭區區支那

而想中國. 獨獲牝獸傳稱靈祥. 以思瑞應兮.

夫吾法中乍□麟角獨覺僅小聖者. 尙無其

中	欄

德及千萬分之一焉耳. 噫所謂眞之蛙見矣.

蓋與夫坐井觀天曰天小者亦不甚□. 不足

復言. 予自今念震丹雖闊於我正法未東漸

之前適有曰聖人而出者. 而後不復出. 豈不

聞乎. 東漢天子自夢金人則西方有聖人出

昭昭然而著矣. 街童巷婦而不可欺. 何肉東

海我日域者神聖之國也. 上下神祇皆盡神

孫. 蔑有不爲神之民者. 然則凡諸託生於中

者所有蠢動皆戴於神之天共鳩乎神之地.

實爲神之民者則其猥曰東海不出聖人者.

上誣罔乎神譏刺於祖巨諷於國之姦賊者其

愆莫逾于斯也哉. 而所以其幸國家未誅戮

彼或弛而[&FFFF]#於充軍者. 政之寬仁故歟. 或由

草賊歟. 斗□之輩不足算耳. 固是千鈞之弩

不爲□而發機之謂與. 宜矣. 大率自古諷國

敵于朝廷之屬罕無人之不罪者神能罰之.

神之□[&FFFF]#者或天必喪焉. 天之爲憐者或理

自亡矣. 更無否者. □乎彼謗正法之人奚待

閻王新闢於底根之邦乎. 自已旣造阿鼻之

業. 天授生身坼而陷. 莫如之何. 予便爲渠追

□且懲後者. 退而顧之是書其文雖從金口

而宣其義親自祖手發暉. 而復文義雖旣來

自支竺流之見聞獨在我邦. 永霑其益則驗

知. 夫神聖之所護今尙儼存不可疑猜焉. 此

皆沐我國家之阜恩者也. □歟. 盛哉. 我本邦

也

○

享保歲旅戊申Ｃ賓穀旦

大曰本洛京華嚴寺住持沙門僧濬鳳潭畔□

下	欄

敬書于遊心觀之壁

華嚴遊心法界記

京兆西崇福寺釋法藏撰

夫約理題詮. 詮如理而非異. 據門陳敎. 敎卽

門而不殊. 故能驟五位以分□. 趣一乘而□

鶩. 是知隨機攝敎闢諸經於心端. 順理圓通

總萬途於智海. 海呑衆萬味竟無差. 心流五

乘意終無異. 今以粗陳綱要總以五門. 隨自

所宣引之如左. 言五門者. 一法是我非門. 二

緣生無性門. 三事理混融門. 四言盡理顯門.

五法界無□門

第一法是我非門者. 卽愚法小乘三科法也.

如四阿含等經及毘曇成實俱舍婆沙等論明

也

第二緣生無性門者. 卽大乘初敎. 卽前諸法

緣生無性也. 如諸部波若等經及中百等論

明也

第三事理混融門者. 卽大乘終敎. 空有雙[&FFFF]#

無障□也. 如勝□諸法無行涅槃密嚴等經

及起信法界無差別等論明也

第四言盡理顯門者. 卽大乘頓敎. 離相離性

也. 如楞伽維摩思益等經明也

第五法界無□門者. 卽別敎一乘. 奮興法界

主伴絞絡逆順無羈也. 如華嚴等經明也. 問

如是次第據何聖敎. 答. 按法華等經有如是

次第. 故經云. 昔於波羅奈轉四諦法輪. 又云.

經數: 一八七七

經名: 華嚴遊心法界記

頁數: 六四三

上	欄

今復轉最妙無上大法輪. 又云. 未曾聞如是

深妙之上法等. 楞伽經云. 乃至此爲佛子說

等. 華嚴經云. 乃至說無盡佛法等. 如是次第

不等. 皆爲機機各不同施門故異. 隨人定敎.

敎逐人分. 以敎裁人. 人依敎轉. 人敎相藉. 次

位有殊. 1會意而言唯歸一路. 此云何知. 按

華嚴經云. 張大敎網亘生死海. 濟天人龍置

涅槃岸等是也. 當如經取意. 不可執敎爲定

以道心源隨語2生解用裁其法. 此卽皆非應

理. 與敎相違背道歸冥解益遠矣. 此云何知.

按法華經云. 以佛敎門出三界苦等. 問. 如上

以義定敎敎卽然耶. 答. 此但且擧大例作如

是斷. 若門門具論經經之中皆具此五. 是云

何知. 按大品等經云. 欲得聲聞果者當學般

若波羅蜜. 乃至欲得菩薩道者當學般若波

羅蜜. 又密跡力士經云. 轉四諦法輪時無量

衆生得阿羅漢果. 乃至無量菩薩得成佛等.

寶積經亦然. 可准知之. 問. 據上敎門不一機

復有殊. 深淺旣自兩分. 故知方便亦異. 仰陳

其狀□述所由. 致使習者不詣邪途證者勿

乖於理. 答. 大聖無私. 等太陽而鑒物. 至人無

念若天鼓而雷音. 隨機所現短長. 是故有斯

差別. 但自宜聞有異致令法敎不同. 隨宜入

者爲良藥. 不相應者爲毒藥等. 又維摩經云.

應病與藥. 令得服行等. 問. 有機敎相應者未

知. 隨上諸門等以何方便而得入耶. 答. 言隨

門入者方便無窮隨宜不定. 由機故爾. 非爲

法然. 唯以類通一不差失. 如次應知. 第一入

三科法門方便者. 卽[&FFFF]#界處法也. [&FFFF]#者積集

中	欄

也. 卽五[&FFFF]#法. 界者差別等也. 卽十八界法. 處

內者外六處也. 卽十二處法也. 言三者是數.

科者是類. 法者是自性軌持. 門者是通智遊

入. 是故總名爲三科法門也. 就此門3中開

爲二觀. 一者總相觀. 二者別相觀. 初者三科

雖異唯色與心故名總相. 卽審諦觀察唯法

而無我人. 故名爲觀也. 此云何知. 按涅槃經

云. 若色此父4四陰應非. 乃至和合是父者

無有是處等. 又維摩經云. 起唯法起. 滅唯法

滅等. 卽以總收別. 唯總而非別. 故名爲總相

觀也. 此約利根入法方便也. 二別相觀者. 卽

於上總相之中分別而觀故名別相觀. 言分

別者色中分爲十一. 謂內五根外六塵. 雖復

內外有殊剋體總名爲色. 故云色法有十一.

心法有七者. 初從眼耳終至末那. 始終雖差

□同心稱故云心法卽七也. 色心合擧故有

十八. 各別不同故云別相. 卽於此三處觀察

人我能所俱離故名爲觀也. 十二入等可准

知之. 此云何知. 按涅槃經云. 著我衆生爲界

分別觀等. 又云. 六入不爾一向無人等. 今卽

以分別總唯別而非總故名別相觀也. 同異

等准之. 問. 旣云觀法卽以人無我者云何觀

察人無耶. 答. 且如今之色等法. 眼等識得時

實無分別. 不是不得. 雖得而無分別. 此卽是

法. 眼等識親證如色等無異. 及其意識不了

謂實我人. 妄緣分別謂實人我. 於一事中有

眞妄齊致. 何者意識分別不稱法也. 言眞妄

者卽眼等識親證是眞. 意識妄緣爲妄. 眞妄

旣玄. 差別不等. 是故證法人無也. 此云何知.

下	欄

按維摩經云. 但除其病而不除法. 又云. 起唯

法起滅唯法滅等. 色法旣眞實. 心法亦卽如

色無差. 能了識知塵. 是卽遊行無□也. 此卽

入初門之勝便契眞理之妙因. 略述大意如

斯. 廣辨如餘章說. 有相應者當審思之. 一一

指陳以事徵一百八義具在斯焉

經二入諸法皆空相無不盡之方便者. 於中

復分爲二觀. 一者無生觀. 二者無相觀. 言無

生觀者. 卽法無自性相由故生. 生非實有是

卽爲空. 空無女末故曰無生. 以性自不生故.

此云何知. 按大品等經云. 一切法皆空無有

女末相. 空無有分別. 同若如虛空一等. 又三

論云因緣所生法我說卽是空等是也. 二無

相觀者. 相卽無相也. 何以故. 此法離相故. 此

云何知. 按維摩經云. 法離於相無所緣故等.

又般若經云. 無法相亦無非法相等. 言觀者

觀智. 是法離諸情計故名爲觀也. 問. 一切法

卽旣空無相. 云何成觀耶. 答. 只以法卽空無

相是故得成爲觀. 何者能觀是慧. 所觀是無

相. 今慧照彼無相之境故名爲觀也. 若也不

見諸相. 卽無是卽還成倒執. 何成觀類耶. 問.

作如是觀者治何病耶. 答. 治上執法等病. 何

者法實非有妄見爲有. 由妄見有故乃謂眞

如涅槃可證. 卽謂生死有爲可捨. 爲斯見故

是卽爲病. 今體諸法卽空無相有見不生. 故

成治也. 此云何知. 案中邊論云. 無能取所取

有而有能取所取無. 是二不二爲空相也. 是

故觀法無生相無不盡也. 略陳其狀準以思

之. 更有異門. 依前可解

經數: 一八七七

經名: 華嚴遊心法界記

頁數: 六四四

上	欄

第三入事理兩門圓融一際方便者. 復有二

門. 一者心眞如門. 二者心生滅門. 言心眞如

者. 是理卽眞諦也. 心生滅者. 是事卽俗諦也.

此卽明空有無二自在圓融隱顯俱同竟無障

□. 言無二者緣起之法似有卽空. 空卽不空

復還成有. 二而無二. 一際不殊. 兩見斯亡. 空

有無替. 何以故. 眞妄交映令該徹故. 何者空

是不滅有之空. 卽空而常有. 有是不異空之

有. 卽有而常空. 有而常空故有卽不有. 離有

邊有. 空而常有故空卽不空. 離無邊空. 空有

圓融一無二. 故雙離俱邊空有一體互形奪

故兩雙離邊. 此云何知. 按維摩經云. 深入緣

起斷諸邪見有無二邊不復餘習等. 又華嚴

經云. 因緣故法生. 因緣故法滅. 若能如是解

斯人疾成佛等. 依此義故得有止觀雙行悲

智相導. 何者以有卽空而不有故是止境也.

以空卽有而不空故爲觀境也. 空有全收而

不□二. 故止觀二法融也. 空有二而不二故

是止觀二法離也. 卽以能觀之心契彼境故

是止觀融也. 言悲智相導者. 觀有卽空而不

失有. 故悲導智而不住空. 觀空卽有而不失

空. 故智導悲而不滯有. 以不住空之大智故

□隨有以攝生. 卽大悲也. 以不滯有之大悲

故常處空而證滅. 卽大智也. 滅卽是不滅之

滅. 滅而非滅. 不□存也. 生卽是無生之生. 生

而不生. 不待壞也. 以生非生故生相紛然而

不有. 色卽空也. 以滅非滅故空相湛然而不

空. 空卽色也. 空相湛然而不空. 故卽生死涅

槃而不異. 生相紛然而不有. 故卽涅槃生死

中	欄

而不殊. 何以故. 空有圓融一不一故. 亦可分

爲四句. 以有卽空故不住生死. 以空卽有故

不住涅槃. 空有一塊而不□兩存. 故亦住生

死亦住涅槃. 其猶水波高下動轉是波濕性

平等是水. 波無異水之波. 卽波以明水. 水無

異波之水. 卽水以明波. 心猶水波. 波水一而

不□殊. 水波殊而不□一. 不□一故處水而

卽住波. 不□殊故住波而卽居水. 何以故. 水

之與波別而不別故. 此云何知. 按維摩經云.

衆生卽涅槃相不復更滅. 亦得說言涅槃卽

衆生相故不復更生也. 又云. 非凡夫行非賢

聖行. 是菩薩行等. 是此意也. 解云. 凡夫著有

賢聖住無. 今旣有無無二而二故. 是故雙離

兩生頓絶百非. 見心無寄故名觀也. 問. 作是

觀者治何等病耶. 答. 治上空有兩見之病. 何

者空有無二謂之爲二. 是故捨有而趣於空

遂情等惡取空見. 捨空趣有反上同然. 由彼

倒執而興此門. 准以思之可類通耳

第四入言語道斷心行處滅方便者. 卽於上

空有兩門離諸言論心行之境. 唯有眞如及

眞如智獨存. 何以故. 圓融全奪離諸相故. 隨

一切動念卽皆如故. 竟無能所爲彼此故. 獨

奪顯示染不拘故. 此云何知. 按法華經云. 諸

法寂滅相不可以言宣等. 又云. 諸法從本來

常自寂滅相等. 維摩經云. 言語道斷心行處

滅等. 問. 若云空有圓融語觀咸絶者旣離言

觀. 云何證入耶. 答. 非是無語不言. 但以語卽

如故不異於眞是以無言. 觀行亦爾. 准上可

知. 此云何知. 按維摩經中三十二菩薩各說

下	欄

二而不二. 各入不二法門. 次至維摩. 維摩默

答. 寂無言說名入不二法門. 文殊歎曰. 善哉

善哉當知無有言說名字名入不二法門等.

解云. 何故顯默不二者. 心法本自不二更不

待言而方不二也. 又但黑然無言卽是說入

不二法門. 何者以諸菩薩解得無言是眞不

二以語說觀行卽是法故. 亦卽思益經中聖

默然是此意也. 問. 空有無二遂令大士無言

性相鎔融. 致使觀心無措者信如其說. 今修

學者未審. 以何等方便而得入耶. 答. 卽於空

有之上消息取之. 何者以空全奪有有空而

無有. 有見蕩盡也. 以有全奪空空有而無空.

空執都亡也. 空有卽入全體交徹. 一相無二

雙見俱離也. 卽以交徹無□而不壞兩相雙

存. 非見咸泯也. 得是方便而入法者是卽契

圓珠於掌內諸見不拘. 證性海於心端逍然

物外. 超情離念□越擬議頓塞百非. 語觀雙

絶. 故旣妄心永滅諸見雲披唯證相應. 豈關

言論. 有相應者當自思之. 故論云. 如人飮冷

水. 唯證者自知等. 楞伽經云. 眞實自悟處覺

想所覺離. 結意在言外. 勿執言思. 理不出言.

莫捐言解. 審諦硏竅後漸分明. 行坐臥中無

令暫替. 久作不已當自顯然. 深可信矣. 此云

何知. 按法華經云. 譬如有人渴乏須水於彼

高原穿鑿心之. 由見乾土知水尙遠. 施功不

已轉見濕土遂漸至泥. 其心決定知水畢近

等. 又十地經云. 如人夢渡河水因勇猛中而

得覺等. 若也用功間斷□作還休心悟終自

難明. 望解虛盈歲月. 何者無始習業厚重難

經數: 一八七七

經名: 華嚴遊心法界記

頁數: 六四五

上	欄

穿. 雖有覺心隨見隨滅. 若不翹懃懇切無以

彰於行心. 隨日過以爲懷徒自疲於筋力. 是

故行者存意思之也. 此云何知. 按華嚴經云.

譬如人□火未熱數休息火勢隨止滅. 懈怠

者亦然等. 問. 作是觀者治何等病. 答. 治諸法

觀行之病. 何者凡所動念皆是妄也. 此云何

知. 按維摩經云. 法離一切觀行等. 智論云. 動

卽魔網. 不動是法印等. 如上諸義□是入法

界之妙軌. 忘諸見之良規. 俱陳入理之方□

述□□之法. 若據其自位盡究竟無餘. 論其

一切歸卽權實有異也. 此云何知. 按法華經

云. 開方便門示眞實相等. 解云. 開方便門者

卽前權敎也. 示眞實相者卽後所入一也. 又

釋. 以上敎義但以除非顯理爲功. 長養機緣

爲德. 是故名爲方便也. 法華經云. 於餘深法

中示敎利喜等. 問. 云前之四說皆是方便. 後

法界無□門卽爲究竟說者此云何知. 答. 此

據聖敎非寄愚情也. 故華嚴經賢首品偈云.

一切世界群生類鮮有欲心聲聞道. 心緣覺

者轉復少. 心大乘者甚希有. 心大乘者由爲

易. 能信此法甚爲難等是也. 九地初偈云. 若

衆生下劣其心厭沒者示以聲聞道令出於衆

苦. 若復有衆生諸根少明利樂於因緣法爲

說□支佛. 若人根明利有大慈悲心饒益於

衆生爲說菩薩道. 若有無上心決定樂大事

爲示於佛身說無盡佛法. 今按此文故知前

之三敎是開方便門後之一說爲示眞實相.

定無疑也. 何者以賢首品中明信終菩薩化

用自在與十地不殊. 爲欲簡敎有權實兩敎

中	欄

故作是說也. 又九地菩薩爲說法師. 先知敎

之權實不等機有利鈍不同. 是故於九地之

初先明敎有差別也問. 若後之一說獨爲究

竟前前諸說皆是方便者. 何故法華經中不

言止息故說三而但言說二耶. 答. 大乘自有

二種. 一者實敎. 二者權敎. 若以開權異實許

二入滅卽三乘名殊. 小不向大皆爲究竟. 不

言止息. 今就泯權歸實實敎大乘卽眞不 待

□故. 所以但言息處說二. 不言說三也. 此云

何知. 按法華經云. 菩薩乘者卽佛乘也等. 此

就泯權說也. 若言大乘無權實者. 何故華嚴

經云無量億那由他劫修習道品善根行六波

羅蜜. 不聞此經雖聞不信此等由爲假名菩

薩等. 今按此文故知權實分耳. 又解. 若權敎

大乘卽是實敎一乘者. 旣於無量億那由他劫

行菩薩道. 不聞此經是何人也. 旣云行菩薩

道不可名曰小乘. 權敎卽是實敎一乘如何

現行不信. 旣不聞不信一大乘經. 謂殊分. 豈

愚智之能裁聖自無施有異. 縱無經文可證

據義懸別不同. 守株之類可恐. 陳己非於聖

說. 權敎定非實敎棄情隨法信焉. 更有文義

不同. 廣如餘經論說. 今欲入法界無□者要

先發得徹到信心. 何者以信爲初基. 衆行之

本. 一切諸行皆藉信生. 是故最初擧信爲始

也. 此云何知. 按華嚴經云. 信爲道元. 功德母

增長一切諸善法. 乃至信爲寶藏第一法. 爲

淸淨手. 受衆行等也. 是故欲入法界無□要

須發此徹到信心. 若不發得如是之信心無

以入於法界無□也. 何以故. 器不堪受無□

下	欄

法故. 若得此心現前能堪受無□法也. 此云

何故. 按涅槃經純陀請辭云. 吾有調牛良田

除去株杭. 唯希如來甘露法雨雨我身田令

生法牙. 解云. 此是純陀已發徹到信心希佛

爲說大般涅槃也. 言有調牛者. 純陀自述發

信心已得身口等七處調柔也. 良田者. 卽此

徹到之信唯在於法. 更無名利等念也. 唯希

如來甘露法雨者. 信心堅實堪受法也. 爾我

身田令生法牙者. 一聞不退. 菩薩萬行皆解

行也. 又華嚴經云. 皆由直心精進力故等. 若

能發得如上心者卽見煩惱能除無行不成

也. 何以故. 是堅信力能破諸見成大事故. 此

云何知. 按華嚴經云. 信力堅固不可壞等. 又

言. 譬如水精珠能淸諸濁水等. 卽其事也. 問.

今令發此信心未委. 云何是信而言發耶. 答.

令以事心. 是卽可見. 何者且如於一衆僧所

發至信心是時得僧. 日時旣至發於信者心

索飯食是時信者一切皆無. 又復量有所心

之樂時中極促不得久屢. 當爾時間具有六

種難事. 言六者何. 一日時催促難. 二□無資

産難. 三外心不得難. 四信心不動難. 五能捨

身命難. 六歡喜慶悅難. 第一日時催促難者.

日至時到心無異相. 唯心供養百味無厭. 第

二□無資産難者. 是時信者隨身資産一切

皆無唯心妙饌種種供養. 無有少念猶豫之

心也. 第三外心不得難者. 自己□無又外心

不得. 於如是際勇猛無疲. 第四信心不動難

者. 雖遇道惱心定如初. 縱有衆苦集身念無

改易也. 第五能捨身命難者. 旣心不得. 又內

經數: 一八七七

經名: 華嚴遊心法界記

頁數: 六四六

上	欄

盡資緣. 唯在於身□割供養. 第六歡喜慶悅

難者. 捨此身命心竟無身由自難言. 何期三

寶甚爲易遇. 捨此身命如□河沙由未稱我

一念供養之心. 云何今日忽遇寶聚發此堅

信一向無□. 如墮高巖中無有息. 如童子捨

命亦是此意也. 若能如是佛說此人皆堪受

法界究竟三昧. 何以故. 於法苦行不怯怖故.

如說能行敎相應故. 此云何知. 按華嚴經云.

此經不入一切衆生之手. 唯除菩薩卽其事

也. 解云. 手者信手也. 不入者若無此信不能

解置法界無□之法. 是故華嚴不入手也. 何

以故. 信心虛僞不應敎故. 於是人所而不要

故. 唯除菩薩者. 以菩薩心口相應畢竟無謬.

於菩薩行勇猛能爲堪可進修諸餘行等. 華

嚴妙典玄□手中. 何以故. 法界無□此人要

故. 若無如是信者雖有衆解悉皆顚倒. 何以

故. 無信之解不應行故. 顚倒之解卽非解故.

此云何知. 按華嚴經云. 譬如水所漂懼溺而

渴死. 不能如說行多聞亦如是. 又云. 譬如貧

窮人日夜數他寶自無半錢分. 多聞亦如是

等. 卽其事也. 若能具上堅信現前方可入於

法界三昧. 何者以機感所宜性相應也. 此云

何知. 按法華經云. 乃至深信堅固. 如是之人

乃可爲說. 又云. 常修慈心不惜身命乃可爲

說等. 是故行者將欲心入法界無□者. 先自

□知信虛實不可妄說卽以爲眞. 豈可在他

能爲苦事自己取樂而不饒他. 此乃爲人上

不能成. 何得妄言生信. 然今法燈漸滅邪見

繁興. 唯濁害以爲懷. 乃曰大乘令爾聽學. 唯

中	欄

高於口而竟不潤於心. 用陵蔑以爲功. 將是

非爲確理. 此但苟心名利指斥賢良. 乃言. 但

自識心何假妄修諸行. 幸願有心君子勿執

見而懷. 當自□壞羚羊緣崖之涉小徑翹企

自勵若履水而蹈火. 請察斯言. 仰據聖敎業

果不失諸佛同云. 如影隨形. 豈爲烏有. 要心

眞實萬行擬宜也

言華嚴三昧者. 解云. 華者菩薩萬行也. 何者

以華有生實之用. 行有感果之能. 雖復內外

兩殊生感力有相似. 今卽以法託事故名華

也. 嚴者行成果滿契合相應. 垢障永消證理

圓潔. 隨用讚德故稱曰嚴也. 三昧者理智無

二交徹鎔融. 彼此俱亡能所斯絶. 故云三昧

也. 亦可華卽嚴. 以理智無□故. 華嚴卽三昧

以行融離見故. 亦可華卽嚴. 以一行頓修一

切行故. 華嚴卽三昧. 一行卽多而不□一多

故. 亦可華嚴卽三昧. 以定亂雙融故. 亦可三

昧卽華嚴. 以理智如如故. 如是自在無有障

□. 或定或亂. 或卽或入. 或智或理. 或因或

果. 或一或異. 性海實德法爾圓明. 應如理思

絶於見也. 此云何知. 按華嚴經云. 一切自在

難思議華嚴三昧勢力故如是如是. 廣如經

辨. 此解行爲言名爲華嚴三昧. 如其據果亦

名海印三昧. 此卽同時前後爲名. 頓現互融

爲目. 猶如大海現四兵像像類各差頓現前

後. 然卽像形非一水竟不殊. 像卽水而湛然

1水卽像而繁雜. 歷然前後. 終始難源. 宛爾繁

興寂然無相. 齊頭頓現. 隱顯難知. 互入無羈.

鎔融絶慮. 此云何知. 按華嚴經云. 如是不思

下	欄

議思議不可得. 深入不思議. 思非思寂滅等.

廣如經辨. 又海者卽諸像重重無盡際限難

源. 窮一竟無有窮. 隨一宛然齊現. 是故云海

也. 印者衆像非前後. 同時品類萬差. 卽入無

□一多兩現. 彼此無違. 相狀不同. 異而非異.

故云印也. 定者類多差別雖一不殊. 萬像競

興廓然無作. 故名爲定也. 亦可海卽印. 四像

宛然故. 海印卽三昧. 作卽不作故. 亦可爲四

句. 一唯海而非印. 不壞像而卽水故. 二唯印

而非海. 不隱水而卽像故. 三亦海亦印. 以像

海圓融一而異故. 四非海非印. 以海像鎔融

互形奪故. 亦可海卽印. 自在無□故. 乃至亦

卽亦不卽非卽非不卽. 無二性故. 准思之. 如

是之義後文當顯. 准彼知此. 按此義邊故名

法界無□也. 將欲入此三昧方便非一. 總而

言之不過二門. 一者解. 者行. 就前門中復

有二門. 一者緣起相由□. 二者理性融通門.

所以有此二門者以諸有法無自性故. 無自性

者空有圓融成幻有也. 是故於此開作二門.

就初門中復有二說. 一者開說. 二者合說. 初

者一切諸法有力無力也. 言有力無力者且如

緣起之法. 若無此彼不成. 何者以彼有力能

成此也. 旣彼能成此. 以能成他故. 是有力此

不自有故依他. 是無力以彼有力故能攝此.

以此無力故能入彼. 是故一切皆在彼中隱.

復彼有一切. 一切不卽彼. 何以故. 此但是力

用互無非空有互奪故. 是故一成卽一切成.

一壞卽一切壞. 故下文云. 以一佛土滿十方.

十方入一亦無餘. 世界本相亦不壞. 無比功

經數: 一八七七

經名: 華嚴遊心法界記

頁數: 六四七

上	欄

德故能爾等. 又云. 一一微塵中各示那由他

無數億諸佛於中而說法等云云. 廣如經辨.

良以方力無力故然. 是故得一卽得一切者

由此門也. 如是自在法爾. 如斯亦非神力變

化故爾. 此云何知. 按華嚴經云. 法自爾故. 又

云. 一中解無量. 無量中解一. 展轉生非實. 智

者無所畏等. 卽其事也

第二合說者. 彼有力能攝此時卽是此有力

能攝彼時. 何者以彼有力由無力故成. 無力

由有力故立. 是故有無別有全以無爲有. 無

無別無全以有爲無. 以有爲無故是故有卽

無. 以無爲有故是故無卽有. 無卽有故無無.

有卽無故無有. 有有故全無. 無無故全有. 今

卽以全有之無爲有. 全無之有爲無. 如是圓

融一際而不□. 有力無力兩存擧一卽一切

咸收不妨. 重重無盡. 何以故. 互相交徹一多

成故. 其猶因陀羅網皆以寶成. 由寶明徹影

遞相現. 於一珠中現餘影盡. 隨一卽爾. 更無

去來也. 今且向西南邊取一顆珠驗之. 卽此

一珠能頓現一切珠之影. 此一珠旣爾. 餘一

一亦然. 旣一一珠皆一時頓現一切珠影. 卽

此西南邊珠復現一切珠中一切珠影. 此珠

旣爾. 餘一一亦然. 如是重重無有邊際. 卽此

重重無邊際之影皆在此一珠中九然遞現.

餘皆准此. 若入一珠中卽入十方重重一切

珠中也. 何以故. 此一珠中有十方重重一切

珠. 故十方重重一切珠中有此一珠故. 是故

入一珠時卽入重重一切珠也. 一切亦然. 反

此思之卽於一珠中得入重重一切珠. 而竟

中	欄

不出此一珠. 於重重一切珠中入一珠. 而竟

不離此重重一切珠也. 問. 旣言於一珠中得

入重重一切珠而竟不出此一珠者. 云何得

入重重一切珠耶. 答. 只由不出此一珠. 是故

得入重重一切珠. 若出此一珠卽不得入重

重一切珠也. 何以故. 此一珠之外無重重一

切珠故. 若出此一珠卽不得入重重一切珠

也. 問. 若離此一珠內無重重一切珠者. 此網

卽但一珠所成. 如何言結多珠成耶. 答. 只由

唯獨一珠方始結多爲網. 何以故. 由此一珠

是多珠故. 若去一珠網全無故. 問. 若如是者

此網卽唯一珠所成. 不得言結多爲網也. 答

言結多成者. 卽是結一珠卽多珠之一珠也.

何以故. 以一珠卽一切珠之一故. 若無此一

一切無故. 是故此網唯一珠成也. 一切準此.

問. 此但據義相攝. 就彼義邊說云一珠卽是

一切珠. 可實一珠是一切珠耶. 答. 今所說者

但在一珠中說一切珠. 不離此一珠中說一

切珠也. 若不信一珠卽是一切珠者. 但以墨

點點西南邊一顆珠著時卽點著十方重重一

切珠也. 何以故. 一切珠上皆有點故. 若言十

方重重一切珠不卽是西南邊一顆珠著者.

豈可一時遍點十方重重一切珠耶. 縱令遍

點卽應前後有點云何一時一切珠上皆有點

耶. 是故一切珠卽是一珠者定無疑也. 西南

一珠旣爾. 十方重重一切珠亦然也. 旣珠重

重無際點一皆周. 主伴始終一成咸畢如斯.

如喩例法思之. 法不卽然. 非喩爲喩也. 據一

分相似故以爲言. 喩但影周質不卽入也. 此

下	欄

云何知. 按華嚴經云. 以非喩爲喩. 卽其事也.

如上之義可審思之

第二理性融通者. 復有二門. 一者空不空門.

二者是不是門. 初空不空者彼有力能成此

爲不空. 以與他爲體故. 此亦然也. 此無力依

於彼爲空. 以此非自有由彼有故. 彼亦然也.

兩法互由二而不二故名空不空也. 是故全

空而卽有有卽徹空有. 全有而卽空前卽徹

有空. 徹有空故一切在有而卽空. 徹空有故

一切在空而卽有. 何以故. 眞非分限故. 是以

事隨理而圓通. 理隨事而差別. 此云何知. 按

涅槃等經云. 佛性隨流成其別味等. 又維麻

經云. 法同法性入諸法故等

第二是不是門者. 以一切有皆是一有也. 何

以故. 由有卽空故. 旣有卽空空無別異. 是故

一有卽是一切有. 故云是也. 一切是一不□

彼此歷然. 故云不是也. 何以故. 以有卽是空.

一切卽以一有成故. 如是無□準思取解. 此

云何知. 按華嚴經云. 知一卽多多卽一等. 如

是諸一非一. 具足同時卽入鎔融圓成一塊.

或隱或顯. 乍有乍無. 合卽圓融顯現. 離乃九

然不雜. 形奪孤立等山嶽之陵太空. 力用雙

融若滄波之生溟渤. 生伴交映終始難源. 隨

智爲端頭不可得. 此云何知. 按華嚴經云.

任放辨才說不待次. 言辭不斷等. 已說解分

竟

自下第二別明行者. 卽於上解中審諦取之.

何者且如一中有一切時. 卽是一切中有一

時. 卽一與一切卽入一時. 何以故. 以諸有法

經數: 一八七七

經名: 華嚴遊心法界記

頁數: 六四八

上	欄

性自爾故. 藏心隨染□轉成故. 如是交參掩

映. 卽異卽同一時致令解心絶奇覺念亡措.

乞之頓觀相無施功用泯. 追尋乞計繁興萬

像統十世而難終. 鼓躍濤波該一念而無卷.

潛百千於女末促十方於微塵. 展一卽一切

而難源. 卷一切卽一□測. 是故舍那朗圓光

於性德若太陽之曄九天. 普賢運悲海於緣

生等重雲之亘千嶽. 所以地分三處天闢四

門. 聚則如宿鶴投江. 散則似驚鸞墮海. 論其

解也如彼. 語其行也如斯. 應准思之. 勿拘其

敎. 言不及義誠有斯文. 觀不逢源信如其說.

是故行者存意思之. 問. 如上所言敎義文. 卽

解行俱陳. 云何就解爲言而得不言其行耶.

答. 行法離見亡言. 言見俱爲方便隨言見而

入證. 入證言卽無言. 不了無見非眞. 妄執將

正行是故妄解不稱行心也. 此云何知. 按楞

伽經云. 言說別施行眞實離文字. 乃至愚者

廣分別等. 問. 旣言行法離見亡言. 言見莫之

能入. 今旣知行亡言離見. 此見豈非見耶. 答.

若知此見是解. 此解卽爲解. 若卽以此見爲

行非但不是行. 亦復不是解也. 何以故. 妄見

之解卽非解故. 此云何知. 按維摩經云. 無以

生滅心行說實相法等. 問. 行若爾者豈可除

名離相等□角之空無絶慮亡言若入寂之陸

斷. 此乃還成倒執. 旣行人有常斷之愆. 爲眞

反立邪宗令聖智有無因之咎. 何得今云語

觀咸非修行者歟. 泯相陸心豈卽爲眞者矣.

意在防過過乃彌彰. 恐滯情源情隨見起. 如

何上說所作咸非. 若云離彼解心未知何者

中	欄

爲行. 請陳其狀令物見聞. 答. 云行離念亡言

者. 與法相應絶情見也. 何以故. 無念之見性

融通故. 理智交徹見無見故. 任放自在念不

動故. 此云何知. 如說不動是法印動則魔羅

網. 解云. 若動見此之見看彼卽彼此俱不見.

而言見彼此者卽是妄緣非是正見也. 故名

魔羅網也. 不動見此之見卽見彼者卽彼此俱

見. 故名爲法印也. 問. 旣如是者云何可見耶.

答. 只於上門中方便取之. 何者又如說云一

中解無量. 無量中解一等. 解云. 以一中解無

量時卽是無量中解一時. 何以故. 一法法爾

具一切故. 是故不動此見卽見彼也. 若此唯

有無有彼者卽不見此也. 由見不稱法故名魔

網也. 今見一時卽見一切. 故名爲一. 以稱法

見故名爲法印也. 依上道理此卽應知. 卽入

重重准思可爾. 是故若動卽入魔網也. 故華

嚴經云. 如有良醫自知無常以諸妙藥用塗

其身. 命終之後由藥力故屍不乾[&FFFF]#亦不散

壞. 還復如常行於醫法. 解云. 醫人者卽行心

也. 自知無常者諸見盡也. 以諸妙藥用塗其

身者. 行契妙理悲願修也. 言命終之後屍不

乾[&FFFF]#者. 法流水中離功行也. 不散壞者. 雖離

功行不凝住也. 還復如常行醫法者. 熾然爲

作諸有法也. 雖復爲作而竟無心醫法不失.

華嚴三昧亦復如是. 雖離諸見能於諸法實

德化用竟無妨也. 何以故. 得心自在如心爾

故. 稱法修行作無作故. 問. 若如是者今據何

事而得然耶. 答. 但約理事卽爾. 亦不遠指眞

常. 何者以諸理法卽如來藏實德用也. 問. 現

下	欄

理非眞. 是衆生之妄境. 云何此法卽是而不

遠指眞常耶. 答. 今剋要而言此一事中有眞

妄兩異. 如一衆生眼耳鼻舌諸相. 是無明用

以順泳生死不成熟故. 無性卽空是眞如體.

以湛然常住不遷變故. 如莊嚴具. 形相是博

士所成. 卽博士功用相虛而金體自竅. 而性

凝然. 雖復金體自竅而性凝然不失相狀紛

雜. 相狀紛雜而不□凝然者. 謂金與相狀一

體而差別也. 菩薩聲聞是眞如用. 何者以反

流出纏所成熟也. 餘如前說. 準可知之. 此云

何如. 攝論云. 生死涅槃依無別. 又云. 無染卽

無淨等. 今明斯義方爲妄境故. 然妄境若不

現前無以施敎綱. 何以故. 緣未相應如虛空

故. 問. 緣起未如虛空. 不言因緣緣起集成未

審何先何後耶. 答. 緣起集成竟無前後. 同時

九現終始難源. 圓卽一際無傾缺. 卽諸峰

競攀重重頓現前後無違. 念念遞彰新舊□

別. 不妨同時異. 無□別時同. 爲一卽一切而

不多. 作多卽一而不一. □則紛然滿目. 取卽

圓寂無□. 但可證而不可知. 只可行而不可

見. 卽所以文殊立指南之則. 普賢樹摩頂之

儀. 彌勒置迪指之能. 摩耶示見正之德. 此卽

名表隨門證異明妄徹於眞源. □託事以彰

人. 故顯眞該於妄末. 今但粗陳其說梗槪而

論. 唯妙覺之遊衢豈妄心之履徑也. 問. 旣云

因緣故有未委力用如何. 答. 言因緣起者要

具力無力也. 因旣親生. 緣名假發. 且就流轉

爲言卽無明業種爲因. 是卽力也. 淨心隱體

爲緣. 卽無力也. 何以故. 以流轉卽順無明而

經數: 一八七七

經名: 華嚴遊心法界記

頁數: 六四九

上	欄

違淨心故. 旣以違淨心而成染法故知無明

爲有力也. 故不增不減經云. 法界身流轉五

道名曰衆生等. 若就出纏爲語反前知之. 維

摩經云衆生卽涅槃相不復更滅等. 言有力

無力者事一而名異也. 何者以無明有力卽

以淨心無力爲有力. 旣以無力爲有力. 是故

淨心卽無明也. 淨心有力亦爾. 反以思之. 文

同前例. 問. 若有力卽無力云何爲有力. 無

力卽有力云何爲無力耶. 答. 只由有力卽無

力故名爲有力. 無力卽有力故得爲無力. 若

有力不以無力無有力者卽一切各有自性.

卽無有力無力也. 今旣有力卽無力. 是故一

切卽一而不□一切歷然. 一卽一切而不□

一相堪然. 如是道理極難申述. 當思之耳. 問

果起要藉因緣. 因緣互從無定. 現今世間諸

法未審親自何生耶. 答. 旣云果法起必從緣.

緣法體無自性. 旣責果從何立實從緣力卽

是無生也. 何以故. 以力無力卽無性故. 旣有

力尙自從他. 何有能生於果. 是故果立親自

無生也. 無性亦準以思之. 問. 若據此說卽因

果無別云何乃有因果異耶. 答. 力無力者爲

緣. 無性空理爲因. 卽由此因緣不二約法方

成爲果果無別果. 卽因成爲果. 因無別因. 卽

果立爲因. 因成卽果故. 果卽不果. 果立爲

因. 故因卽不因. 因卽不因而果立. 果卽不果

而因成. 其猶1世[&FFFF]#[&FFFF]#. [&FFFF]#無別[&FFFF]#. 卽聚[&FFFF]#爲

[&FFFF]#[&FFFF]#無別[&FFFF]#. 卽散[&FFFF]#爲[&FFFF]#. 應準思之. 問. 若

如是者果卽是因. 因卽是果. 云何乃言因能

生果耶. 答. 只以因卽是果果卽是因. 是故此

中	欄

因方能生果. 何以故. 因果一際而別不同. 故

據論此事. 但可審思取入. 非語能宣. 若也親

證無言卽因果歷然而不失. 若不窮源盡見

還歸常斷之談也. 問. 若如是者但是性起. 云

何得有緣起門耶. 答. 卽上力無力相由名爲

緣起. 何以故. 由彼此相奪果方生故. 卽彼此

相由而無自性. 無性爲果而生. 生卽不生名

爲性起. 何以故. 卽果自體而是性故. 其猶壁

上□樹乍看謂言從壁上生. 剋體全總是壁.

應准思之. 問. 若自體全性是卽無生. 云何今

說果法生耶. 答. 以力卽無力生卽是無生. 卽

無力卽有力無生卽是生. 何者以有力無力

無二性也. 是故由斯道理皆爲滅見之方. 不

可執此不行. 解方終不差病. 事須用功無怠

久習方成. 懷勿以解爲修而卽將爲正行也.

此但增於見愛. 終無歸本之期. 暫疲倦於波

瀾竟無獲珠之日. 何以故. 唐捐歲月無功○

故. 此云何知. 按法華經云. 如王□中明珠不

以與人有功○者而賜之等. 解云. 王者所謂

心王. □中明珠者. 卽明此行心最尊勝. 卽華

嚴三昧也. 不與人者. 無實功行不證法也. 唯

有功○而賜之者. 有實功行能破諸見得此

三昧也. 是故行者要實修行不可虛言妄爲

眞證. 如斯妙理宜審思之. 更有異門. 如餘章

說. 問. 旣見如上道理爲但只見而已. 卽爲是

行邪. 爲亦須布施持戒等修諸行耶. 答. 若如

是見已布施卽爲大布施. 持戒等亦然. 何以

故. 由稱布施等法故. 旣知稱法. 是故懃修布

施持戒等也. 故論云. 然知法性無有□貪. 是

下	欄

故修行檀波羅蜜等. 今就事顯. 是卽可知. 何

者且如布施一物與一人時. 於中卽有五種

具足. 一自身具足. 二他身具足. 三財物具足.

四時善具足. 五處所具足. 自身具足卽身身

無盡. 他身財物亦然時善具足卽世世難窮.

處所亦爾. 如是一身布施一物. 於一時處中

卽一切前後時劫中一切方處中. 以無盡財

物布施滿足無盡衆生. 如是等事非所思量.

皆於一念而頓成就. 如如非實. 實是妄緣. 何

者以一法旣一時卽具一切法也. 其由一錢

具十錢等. 此云何知. 按華嚴經云. 毘目多羅

仙人執善財手. 令善財入供養門中供養佛.

多劫多身等. 卽其事也. 是故得知. 如是等法

皆是順門也. 旣順門如是. 違門亦然. 此云何

知. 按華嚴經云. 一障一切障. 一斷一切斷等.

問. 如上所說就法可然. 是得今時凡情卽見

耶. 答. 今時凡情不得卽見. 何以故. 由具煩惱

障智眼故. 問. 若如是者云何上言得如是見

已布施持戒皆名大耶. 答. 言得如是見者. 但

信解等見非證入見也. 卽彼信解等心明徹

得見彼法. 如眼現見. 故名爲見也. 依因此見

得成證見. 依此信見受身如見. 是故菩薩身

得自在等. 何以故. 以見爲身故. 其猶衆生

煩惱具而受於身. 是故此身而因見得. 旣知

如是存意思之. 如上所明廣如經說. 今更重

明眞空妙有之義總有二重. 一者粗. 二者細.

所言粗者. 卽謂諸法從緣皆無自性. 無自性

故是卽名空. 以有卽空空不異有. 是故此空

名眞空也. 由無自性有方得成. 以不異無性

經數: 一八七八

經名: 華嚴發菩提心章

頁數: 六五○

上	欄

而成有故. 是故此有名爲妙有. 雖復空有圓

融得成眞空妙有而由是破病之說未是其論

眞空妙有也. 何者以空有故名空. 以有空故

名有也. 若有不有空是卽不名有. 若空不空

有是卽不名空. 何以故. 以空不自空. 以有不

自有故. 此卽但是遮言非是直說眞空妙有

也. 何以得知. 以空由有故名眞空. 若不由有

而說空者是卽斷滅非眞空也. 以有由空故

名妙有. 若不由空而說有者是卽常見非妙

有也. 此卽但遮彼異見之失. 非是直顯空有.

縱令□超四句絶離百非. 而由是破病之談

未是顯眞之談也. 此之空有無二融通卽當

終敎絶方便說也. 此云何知. 按法鼓經云. 一

切前經是有餘說. 唯有此經是無餘說. 卽其

事也

第二細者. 卽前空有俱空爲趣入之方便也.

旣空有俱空方是入之巧方便者. 是知彼法卽

不有也. 此云不空不有. 非是此法無故言不

空不有. 以是空有故言不空不有也. 夫言有

者爲遮情過故. 令此不爲有情過之言. 是故

不空不有亦得空不空故是空. 以有此空法

故. 何得言空者情計未盡不見空也. 故般若

云. 空不空不可得者是此義也. 亦可有不有

故是有. 以有此有法何得言有. 今若欲作彼

空有之見解而言是空有者卽非空非有也.

以是自解故. 如人取物更著異物是卽非物.

此卽是普賢文殊等機所見. 卽冥契不二無

有念動. 卽是究竟行圓更不得遮. 但逐法顯

耳. 是故創於二七日唯爲大菩薩說者意存

中	欄

於此也. 華嚴經云. 所謂如說能行如行能說

等. 此卽空有一體兩相不亡. 何者卽彼空不

空之空有不有之有是也. 問. 若言此眞空妙

有是直顯不待遮故名直顯空有者. 云何乃

言空不空有不有也. 答. 此是顯言不是遮說.

何者直明此空不空. 有不亦有爾. 取意思之.

問. 若言此空卽是顯法不是遮情者. 如前所

說空亦卽是顯法. 云何乃言是遮非顯. 何者

前所說空亦卽是不空之空. 何以故. 若有此

空卽非空故. 前旣已說何言非. 後復重論如

何卽是耶. 答. 後非前說. 何者後直顯實. 不是

空故明空. 前卽以空故明空. 不是不空故明

空也. 有亦爾. 准思知之. 此卽與前全別不同.

勿濫爲其類也. 又約所取亦別不同. 如空故

空卽智慧之所得. 如不空故空. 卽是慧智之

所證. 慧智卽爲行契證. 智慧卽爲解決擇. 解

卽入行之前緣. 慧智卽究竟之眞證. 是故兩

說不可同互而語哉也. 問. 若如言爾者未知

頓終二敎更何所言耶. 答. 頓終二敎法在圓

中. 何者以彼空有無二圓融交徹是卽爲終.

卽融通相奪兩相盡邊是卽爲頓. 一多處此卽

爲圓. 三法融敎詮故別. 是故華嚴寄彼二敎

辨也. 又此諸法緣起相1由卽云彼中有此此

中有彼. 是卽但得其門不關其大緣起義也.

何者以大緣起法而定一異不可得相由而成

融通無□故. 且如一中有一切時. 卽是一切

中有一時. 今欲定其門說. 故知但得其門不

得其法也. 旣不得彼法而言一切中有一一

中有一切者. 此但是妄接非稱大緣起法也.

下	欄

如人見水向東□流於上有泡. 言泡中有水.

而計泡於手中卽言手泡內有水者. 此是妄

心中有非稱水有也. 以泡離水卽無何得有

泡. 而言泡中有水此是緣起已壞. 不可言有

也. 夫言一者必具一切方是一也. 若不具一

切卽不是一. 一切亦爾. 此大緣起法法爾具

足. 必須心中證. 彼知不可說得向人者方見

緣起之氣分也. 若作可說得解是卽不見也.

終日言由妄爲言也. 必須絶解寔修是卽順

爲正見. 若也解心爲得是卽一世虛行. 深信

之耳. 餘 如別說. 旣知是已常須繫念相續勿

令惡見聞之. 乃至證見如常見世間物等者.

方名入大緣起法界也. 若不得如是念者須

向靜處繫念現前. 不可口言卽爲入也. 若口

有而心無者卽如狂人耳. 可准思之

華嚴遊心法界記(終)

2華嚴發菩提心章凡例

此章別有異本. 而文□多□謬. 字句頗缺脫.

今以梅尾南都諸本隨義參訂改正. 筆削非

私意也. 每値文有大異繫之鼇頭. 法界義鏡

曰. 香象大師菩提心章載法界觀門以明發

心相. 故今章明第四表德中有五門. 自第一

眞空觀至第三周遍含容觀全擧彼觀文耳也.

又如圓超疏□錄凝然華嚴宗要義永超東

域傳燈錄及高山寺藏目等皆標爲賢首撰也